Malik Ibrahim umumipun dipunanggep minangka wali pertama ingkang ndakwahaken Islam ing Jawa. Panjenenganipun mucalaken cara-cara enggal kagem nandhur lan kathah ngrangkul tiyang alit awit kawigatosanipun dhumateng golongan masyarakat Jawi ingkang kasingkir nalika akhir jaman Majapahit. Malik Ibrahim nyobi narik kawigatosanipun masyarakat Jawi ingkang rikala semanten saweg dilandha krisis ékonomi lan perang sedèrèk. Panjenenganipun mbangun pondokan kagem sinau agami wonten ing Leran, Gresik. Ing warsa 1419 Malik Ibrahim seda. Makamipun mapan ing désa Gapura Wetan, Gresik, Jawa Timur.